د ډیموکرات ګوند د ملي کنوانسیون اجنډا او مهم ویناوال
ولسمشر بارک اوباما، میرمن یې میشل اوباما، پخوانی ولسمشر بل کلنټن او نور مهم چارواکي‌ د ډیموکراتانو په ملي‌کنوانسیون کې خبرې کوي.
د امریکا د ډیموکرات ګوند ملي‌ کنوانسیون د فلادلفیا په ښار کې پیل شوی دی او څلور ورځې به روان وي، هدف یې دا دی، چې هیلري کلنټن د ډیموکرات ګوند رسمي‌ کاندیده اعلان کړي. د کنوانسیون د اجنډا مهمې برخې کومې دي او مهم ویناوال څوک دي؟ د سهار له ۱۰ د مازدیګر تر څلورو بجو پورې د ګوند د داخلي‌ جرګه کیو او شوراګانو غونډې وي او بیا په څلورو بجو د خبرو پړاو پیلیږي. د ولسمشر اوباما میرمن، میشل اوباما،‌ په مقدماتي انتخاباتو کې د ډیموکرات ګوند بل مهم کاندید، سناتور برني‌ سندرز،‌ سناتوره ایلیزبیت وارین او ډریمر سیلوا دي. د سهار له ۱۰ د مازدیګر تر څلورو بجو پورې د ګوند د داخلي‌ جرګه کیو او شوراګانو غونډې وي او بیا په څلورو بجو د خبرو پړاو پیلیږي. د هیلري کلنټن میړه او د متحدو ایالتونو پخوانی ولسمشر بل کلنټن او د وژل شویو افریقايي -امریکایانو د ټولنې – مادرز اف د مومنټ- ځيني غړې خبرې کوي. دوی زیاتره هغه میرمنې دي، چې په امریکا کې یې په نژادي مسایلو کې اولادونه وژل شوي دی. د سهار له ۱۰ د مازدیګر تر څلورو بجو پورې د ګوند د اخلي‌ جرګه کیو او شوراګانو غونډې وي او بیا په څلورو بجو د خبرو پړاو پیلیږي. ولسمشر بارک اوباما او مرستیال یې جوبایډن به د دغې غونډې مهم ویناوال دي. دوی دواړه ډیموکراتان دي او په کلکه د هیلري کلنټن سره ولاړ دي. په همدې ورځ د ډیموکرات ګوند درې نور سیاستوال هم خبرې کوي. د سهار له ۱۰ د مازدیګر تر څلورو بجو پورې د ګوند د اخلي‌ جرګه کیو او شوراګانو غونډې وي او بیا په څلورو بجو د خبرو پړاو پیلیږي. د دې ورځې وروستۍ ویناوال به په خپله هیلري کلنټن وي. د هیلري یوازینۍ لور، چلسي کلنټن، به هم خبرې کوي. خو یو بل مهم ویناوال به مسلمان، خزر خان وي. خزر خان، چې په اصل کې د پاکستان دی، په ۹۰یمو لسیزو کې له خپلې کورنۍ سره یو ځای له متحدو عربو اماراتو نه امریکا ته راغلی دی. د هغه یو زوی، همایون د امریکا په پوځ کې و او په عراق کې په یو ځانمرګي برید کې ووژل. خزر خان به په خپلو خبرو کې مسلمانان او نور امریکایان وهڅوي چې هیلري کلنټن ته رایه ورکړي. ده مخکې هم د جمهوري غوښتونکو د ګوند پر کاندید دونلډ ترمپ نیوکې کړې وې. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.